Kyk: die magtigste vuurpyl ooit!
JY LEES NOU Kyk: die magtigste vuurpyl ooit!
Ontmoet die magtige SLS-ruimtevuurpyl en sy ruimtetuig, die Orion - saam-saam gaan hierdie tweetjies die mensdom na Mars voer.
Nasa se SLS-vuurpyl en Orion-kapsule sal ons heelpad Mars toe kan neem.
[caption id="attachment_128383" align="aligncenter" width="600"] LINKS: NASA se kragtigste vuurpyl ooit, die Space.Launch System (SLS). REGS: Die Orion-ruimtetuig Foto's: NASA[/caption]
Terwyl jy hierdie artikel lees, is die ingenieurs by Nasa hard besig om die grootste, kragtigste vuurpyl in die wêreld by die Marshall Space Flight Center in Huntsville, Alabama, te bou. Die magtige SLS (wat vir Space Launch System staan) sal mense en vrag stuur na plekke waar geen mens nog ooit was nie.
'n Kapsule genaamd Orion, soortgelyk aan die Apollo-kapsule maar twee keer so groot, sal bo-op die SLS sit. Die eerste Orion is in 2014 met 'n Delta IV-vuurpyl na die buitenste ruimte gelanseer en het tot 'n hoogte van 5 794 km bo die Aarde gereis (verder as enige ruimtetuig in meer as 40 jaar) om sy veiligheidstelsels te toets.
Sy volgende sending sal in 2018 bo-op die SLS wees wanneer hy in 'n maanwentelbaan sal vlieg om toets hoe die twee tuie (SLS en Orion) saamwerk.
Daarna sal daar geen keer wees nie aan die indrukwekkende tuig wat ruimtevaarders volgens beplanning in 2025 na 'n wentelbaan om die maan sal neem om 'n rotsblok wat van 'n asteroïed af opgetel moet word daar in 'n wentelbaan te plaas. 'n Paar jaar daarna is dit voorwaarts Mars!
[caption id="attachment_128384" align="aligncenter" width="600"] Die Orion-ruimtetuig. Illustrasie:Anton Vermeulen, Huisgenoot Infografika[/caption]
Die SLS is die kragtigste vuurpyl sedert die Apollo wat ruimtevaarders maan toe gestuur het.
[caption id="attachment_128385" align="aligncenter" width="408"] Links is die Apollo-vuurpyl wat ruimtevaarders maan toe gestuur het, en regs is die SLS. Illustrasie: Anton Vermeulen, Huisgenoot Infografika[/caption]
Die eerste SLS-toetsvlug sal waarskynlik in 2018 plaasvind. Intussen kan jy gerus na dié animasie van n SLS-opstyging kyk: